Tireofori

**Tireofori** (Thyreophora - "štitonoše" ili samo "oklopni dinosauri" - starogrčki: *θυρεος* = veliki, izduženi, pravokutni štit, poput vrata; *φορεω* = ja nosim) bili su podred u Ornithischia. Bili su oklopljeni biljožderi. Živjeli su od perioda rane jure do kraja perioda krede.

Tireofore karakterizira prisustvo tjelesnog štita raspoređenog u uzdužne redove po tijelu. Primitivni oblici imali su jednostavne, niske, grebenaste ploče ili osteoderme, dok su napredniji oblici imali složenije strukture uključujući i bodlje i ploče. Većina tireofora imala je malen mozak u odnosu na tijelo.

U tireofore spadaju poznati podredovi kao što su **[[Ankilosauri|Ankylosauria]]** i **[[Stegosauri]]a**, kao i manje poznate grupe. U Ankylosauria dvije glavne grupe su Ankilosauridi i Nodosauridi. U obije grupe prednji su udovi mnogo kraći nego zadnji, a to je bilo veoma izraženo kod stegosaura. Kladus je definiran kao grupa koja sadrži sve vrste srodnije *[[Ankylosaurus]]u* nego *[[Triceratops]]u*. Tireofora je sestrinska grupa Cerapoda unutar Genasauria.

**Ankilosauridi** su poznati po velikoj toljazi na kraju repa koja se sastojala od proširenih kralježaka koji su se spojili u jednu masu. Bili su teško građeni i teško oklopljeni koštanim štitom od glave do repa, pa čak i na očnim kapcima. Bodlje i ispupčenja, često od keratina, također su sačinjavale štit. Glava je bila ravna, zdepasta, sa kratkim vratom ili bez njega, oblika lopate i karakterizirale su je dvije bodlje sa obje strane glave, otprilike na mjestu ušiju i obraza. *[[Euoplocephalus]] tutus* ja najpoznatiji ankilosaurid.

**Nodosauridi**, druga porodica u Ankylosauria, možda uključuje i pretke ankilosaurida. Živjeli su od perioda srednje jure (prije oko 170&nbsp;milijuna godina) do perioda kasne krede (65 milijuna godina) i, iako su bili oklopljeni kao ankilosauridi, oni nisu imali toljagu na kraju repa. Umjesto toga imali su koštane kvrge i bodlje koje su pokrivale ostatak tijela do repa i koje su se kod nekih povećavale u oštre bodlje. Dva primjera nodosaura su *[[Sauropelta]]* i *[[Edmontonia]]*, a ovaj zadnji poznat je po velikim bodljama na ramenima koje su bile okrenute prema naprijed.

Podred **Stegosauria** sastoji se od **Stegosauridae** i **Huayangosauridae**. Ovi dinosauri živjeli su od perioda srednje do perioda kasne jure, ali neki fosili potiču i iz rane krede. Stegosauri su imali veoma malene glave sa jednostavnim zubima u obliku lišća. Imali su redove ploča i/ili bodlji na leđima i izdužene repne kralješke. Smatra se da su te ploče služile za reguliranje tjelesne temperature i/ili za privlačenje partnera i zastrašivanje rivala. Najpoznatiji stegosauri su *[[Stegosaurus]]* i *[[Kentrosaurus]]*.

## Taksonomija

* **PODRED THYREOPHORA**
** *[[Emausaurus]]*
** *[[Scutellosaurus]]*
** ?*[[Tatisaurus]]*
*** **Eurypoda**
**** **Infrared [[Ankilosauri|Ankylosauria]]**
***** ?Porodica Scelidosauridae (možda primitivna grupa)
****** *[[Bienosaurus]]*
****** *[[Lusitanosaurus]]*
****** *[[Scelidosaurus]]*
***** *[[Antarctopelta]]*
***** *[[Minmi]]*
***** Porodica Ankylosauridae
***** Porodica Nodosauridae
**** **Infrared [[Stegosauri]]a**
***** Porodica Huayangosauridae
***** Porodica Stegosauridae

## "Tyreophorus"
"Tyreophorus" je neformalni naziv roda koji se ponekada vidi na popisima dinosaura. To je vjerojatno pisarska greška; von Huene je namjeravao da priključi osrednje ostatke u Thyreophora *[[incertae sedis]]*, ali u jednom trenutku u objavljivanju, tekst je bio izmijenjen tako da izgleda kao da je pravio novo ime roda "Tyreophorus" (kako je objasnio George Olshevsky 1999. u pismu za Dinosaur Mailing List). Naziv nije opisan i inače se ne koristi.

## Izvori
* Von Huene, F. *Revista De Museo De La Plata* (1929). (na "Tyreophorus")
*  (na "Tyreophorus")